b'\n_START_ARTICLE_\nFuji\n_START_PARAGRAPH_\nBjerget Fuji (af japansk \xe5\xaf\x8c\xe5\xa3\xab\xe5\xb1\xb1 Fujisan, \xe5\xaf\x8c fu = "rig" + \xe5\xa3\xab ji = "samurai" + \xe5\xb1\xb1 san = "bjerg") er en 3.776 meter h\xc3\xb8j, aktiv vulkan som s\xc3\xa5 mange af Japans bjerge. Det er det h\xc3\xb8jeste bjerg i landet og ligger umiddelbart uden for Tokyo. I klart vejr kan det ses fra byen. Bjerget har en meget perfekt kegleform, og det n\xc3\xa5r s\xc3\xa5 h\xc3\xb8jt op, at det har evig sne p\xc3\xa5 toppen.\n_START_SECTION_\nVerdensarv fra 2013\n_START_PARAGRAPH_\nI 2013 erkl\xc3\xa6rede UNESCO, at Fuji skal v\xc3\xa6re verdensarv.\n_START_SECTION_\nHelligt bjerg\n_START_PARAGRAPH_\nBjerget har v\xc3\xa6ret helligt siden oldtiden, og det var forbudt omr\xc3\xa5de for kvinder indtil meiji-perioden i midten af det 19. \xc3\xa5rhundrede. _NEWLINE_Den smukke kegleform har inspireret mange af landets kunstnere, men det kendteste udtryk er vel nok Hokusais 36 udsigter til Fuji-bjerget.\n_START_SECTION_\nVulkansk aktivitet\n_START_PARAGRAPH_\nVulkanen er registreret som aktiv, men med lav risiko for udbrud. _NEWLINE_Det seneste udbrud fandt sted i 1707 under Tokugawa-shogunatet.'